edisnord/MILQA-question-generation huggingface dataset:
qgen: title: Kincsem (versenyló) context: Az ázsiai füves sztyeppékről a honfoglaló magyar törzsek Kárpát-medencei szállásterületeire behozott lovak kicsik, de nagyon kitartóak voltak. Ezekkel a lovakkal vegyültek a különféle európai népektől zsákmányolt és beszármazott lovak, amelyek a magyar lóállomány genetikáját nagymértékben megváltoztatták. Ez az okszerű vérkeverési folyamat a honfoglalástól a mohácsi csatáig tartott.
A török háborúk és a hódoltságtól kezdve a magyar ló aztán ismét gyökeresen megváltozott, mert attól kezdve a törököktől zsákmányolt, ajándékba kapott vagy vásárlással idekerült arab lovak, főként Erdélyben, magasabb szintre emelték a lovak tenyésztési minőségét. Erdélybe 1740 körül került a legelső spanyol hágómén báró Wesselényi István zsibói ménesébe. A lipicai fajta tenyésztése 1580-ban kezdődött, amikor a Habsburgok a Trieszt közelében lévő Lipicán létesített új ménesükbe méneket és kancákat szállítottak az Ibériai-félszigetről. III. Károly magyar király spanyolvérű méneseiből Magyarországra került lovak pedig ismét csak átalakították a magyar tenyészetek vérét.

Kérdések:
Honnan hozták lovaikat a honfoglaló magyarok?
Milyenek voltak a honfoglaló magyar törzsek lovai?
Mikor volt a mohácsi csata?
Milyen lovak kerültek hozzánk a törököktől?
Mit jelent az, hogy hágómén?
Hol volt ménese Wesselényi Istvánnak?
Hol található Lipica?
Honnan érkeztek a lovak Lipicára?
Mikor alakították ki új ménesüket a Habsburgok Lipicán?
Hogyan befolyásolták az arab lovak a magyar lovak tenyésztési minőségét?
Mikor érkeztek a honfpglaló magyar törzsek a Kárpát-medencébe?
qgen: title: Kincsem (versenyló) context: Magyarország területén az első állami ménesbirtok alapítólevelét 1784. december 20-án írták alá, a Mezőhegyesen létesült Császári és Királyi Ménesintézet volt Csekonics József lótartalék-parancsnok vezetése alatt, aki tervet készített a lótenyésztés előmozdítására, akkoriban még a Habsburg Birodalom katonalovainak tenyésztése céljából, hogy „Magyarországban és az ahhoz tartozó tartományokban.., a jobb fajtából eredett és magasabb méretű lovaknak száma jövendő időkre nézve is minden kitalálható móddal gyarapítatthassék”. Ekkor kezdődött a melegvérű nóniusz lófajta kitenyésztése. A ménesbirtok másik tenyészfajtája, a gidrán bekerült a magyar parasztgazdaságokba is. Ezután létesült 1789-ben a bábolnai, majd azt követően a kisbéri és a fogarasi állami ménesbirtok. Gödöllőn, Nagykőrösön, Varasdon, Sepsiszentgyörgyön is létrejöttek kisebb lótenyésztő központok.

Kérdések:
Mikor alakult meg a Császári és Királyi Ménesintézet?
Hol jött létre az első állami ménesbirtok?
Ki vezette az első állami ménesbirtokot?
Mi volt a célja az első állami ménesbirtok megalapításának?
Milyen fajta ló a nóniusz?
Mely tenyészfajták voltak megtalálhatók Mezőhegyesen?
Mikor létesült a kisbéri állami ménesbirtok?
A varasdi lótenyésztő központ is állami birtok volt?
Mi a különbség az állami ménesbirtok és a lótenyésztő központ között?
A gidrán melegvérű lófajta?
qgen: title: Kincsem (versenyló) context: Az 1848–49-es forradalom és szabadságharc után angol mintára, a lóversenyek az Osztrák–Magyar Monarchiában decentralizáltak lettek, azaz a bécsi és a budapesti lóverseny egyletek (Magyar Lovaregylet és az osztrák Jockey Club für Österreich) mellett, jó-néhány vidéki versenyegylet és tenyésztőbázis is létrejött. Ezek állandó, de többségében inkább ideiglenes, azaz csak a futtatások időpontjában funkcionáló lóversenytereket és pályákat hoztak létre és a „zöld színpadon” országszerte megindulhatott a lóversenyzés mint a társas reprezentáció sajátos intézménye. Bécsben előbb jött létre a lóversenyeknek otthont adó pálya, mint a magyar fővárosban, ott már 1839. május 5-én megnyílt a Bécsi Lóversenytársaság (Wiener Pferderennen-Gesellschaft) támogatásával a Freudenau lóversenypálya.

Kérdések:
Miért decentralizálták a lóversenyeket az Osztrák–Magyar Monarchiában?
Mi volt a neve a budapesti lóversenyegyletnek?
Hol hoztak létre lótenyésztő bázisokat az 1848–49-es forradalom és szabadságharc után?
Mit hívnak "zöld színpadnak"?
Mi a neve a bécsi lóversenypályának?
Az osztrák vagy a magyar fővárosban volt előbb lóversenypálya?
Mikor nyílt meg az első magyar lóversenypálya?
Mi volt a neve az első magyar lóversenypályának?
Hol nyílt meg az első magyar lóversenypálya?
qgen: title: Kincsem (versenyló) context: A kiegyezést követően a dualizmus korában az úri társasági élet egyik legkedveltebb központi eseményét jelentették a lóversenyek, amit a Széchenyi által Magyarországon meghonosított fejlett lósportnak köszönhetett a kiegyezés utáni magyar társadalom. A magyar és az osztrák versenyrendszer olyan szoros kapcsolatban volt, hogy például a „Derbyt” Bécsben, a „St. Leger” futamát pedig az új magyar fővárosban Budapesten rendezték. A versenyek nyitottak voltak minden az osztrák-magyar birodalomban fedeztetett kancák ivadékai előtt. 1871-ben alakult ki Franciaországban a megújított lóversenyfogadási totalizatőr rendszer, amelyben a futamra fogadók tétjeit összesítették, abból pedig levonták a futam költségét, a megmaradó összeget pedig felosztották a fogadók között. A totalizatőr rendszerben többféle fogadási módot választhattak a fogadók, mert fogadhattak a tét-re, amikor a futamgyőztes lovat kellett megtenni, a hely-re, amikor a fogadó választott lova az első három hely valamelyikén végez, befutó-ra, amikor az első két helyezett sorrendjét kellett eltalálni és a hármasbefutó-ra, ahol az első három helyezett helyes sorrendjét kellett megtippelni.

Kérdések:
Ki honosította meg a lósportot Magyarországon?
Milyen volt a magyar és az osztrák lóversenyrendszer kapcsolata?
Mi a totalizatőr rendszer?
A befutóra való fogadáskor mit kellett megtippelni?
Melyik fogadási formában kellett eltalálni az első három helyezett helyes sorrendjét?
Hol jött létre a megújított lóversenyfogadási totalizatőr rendszer?
Mióta használták Magyarországon a megújított lóversenyfogadási totalizatőr rendszert?
Milyen lovak indultak a St. Leger futamokon?
Mikor rendeztek először Budapesten St. Leger futamot?
qgen: title: Kincsem (versenyló) context: Trénere az Angliából Magyarországra, Gödre költözött, eredetileg a pesti vadásztársulat kopómestere (falkár), Hesp Róbert lett. Ekkoriban jónéhány angol telivér tenyésztéssel foglalkozó mezőgazdasági szakember, lovász, patkolókovács, állatorvos és nyeregkészítő is érkezett Magyarországra és a Monarchia országaiba. Francis Cavaliero, Thomas Benson és Robert Hesp volt a három legjelentősebb tréner közülük. Blaskovichék még nem sejtették, hogy a sárga csikó neve már önmagában is telitalálat, hiszen a későbbiek során valóban kincset ért a tulajdonosának, sőt az egész magyar nemzet és a magyar lótenyésztésnek a büszkesége lett.

Kérdések:
Mit jelent a falkár szó?
Mit csinál egy kopómester?
Ki lett Kincsem edzője?
Miért volt telitalálat Kincsem neve?
Dolgozott-e Hesp Kincsem előtt más lovakkal?
Mikor költözött Gödre Robert Hesp?
qgen: title: Kincsem (versenyló) context: Volt a ménesbirtokon egy fekete-fehér nőstény macska, aki Kincsem legkedvesebb cimborája volt, és sok időt töltöttek együtt a ló istállójában, naponta elkísérte a tréningjeire is. Egy elterjedt anekdota szerint Kincsem a macska nélkül nem volt hajlandó elindulni a versenyein. Több legendás történet keringett arról, hogy egyszer a franciaországi Boulogne-sur-Mer-i kikötőben az egész istállószemélyzet kétségbeesetten kereste a macskát, amikor az történetesen elkóborolt a ló mellől. A „hölgy” kissé „bogaras” és érzékeny ló volt, még Angliába is utána vitték a tápiószentmártoni Selyemréten kaszált szénát. Különösen az ivóvízre volt kényes. Van néhány történet arról is, hogy miként sikerült a baden-badeni futam pályájának a közelében Kincsemnek megfelelő vizet találni, mert az akkor már egy napja víz nélkül szomjazó kanca nem fanyalodott rá a személyzet által kínált és választott kristálytiszta ivóvízre. Sikerült a pálya közelében olyan minőségű vizet találni egy öreg kútban, aminek a vizét Kincsem megfelelőnek találta, és amelynek íze hasonlított az otthon megszokott gödi ivóvizéhez.

Kérdések:
Ki vagy mi volt Kincsem legkedvesebb barátja?
Hogy hívták Kincsem legjobb barátját?
Mire volt kényes Kincsem?
Hol volt Kincsem otthona?
Hol kaszálták Kincsem szénáját?
qgen: title: Kincsem (versenyló) context: 1876 februárjában a gödi istállókban Blaskovich Ernő tulajdonában lévő és Hesp Róbert idomítása alatti lovak Hírnök, Miczi és Kincsem voltak. Ezen kívül még Blaskovich Miklós, Gyürky Béla, Kégl György, Pöschl Ferenc és Zichy Livia grófné lovait is Hesp idomította. Ennek az évnek a márciusában Hesp Róberthez szegődött Michael Madden angol versenylovas, aki Gödön a tréningtelepen kezdett el dolgozni. Az így összeállt kiváló szakember gárda készítette fel a lovakat a versenyeken történő részvételre.
A versenylovakat akkoriban a futamok helyszínei között vonaton szállították, Kincsem így körbeutazta fél Európát. Sikereit Angliában, Ausztriában, Németországban, Franciaországban és természetesen a magyarországi lóversenyfutamokon érte el. Amikor Kincsem Berlinben futott, Heinrich Schnaebeli fényképész lefotografálta a csodakancát, ezt a képet tartják Kincsem leghűbb ábrázolásának.

Kérdések:
Ki volt Kincsem tulajdonosa?
Ki volt Michael Madden?
Hogyan utazott Kincsem a versenyekre?
Ki készítette Kincsemről a leghűbb ábrázolást?
Hogy jutott el Kincsem Angliába?
Hogy hívták Zichy Lívia lovát?
qgen: title: Kincsem (versenyló) context: 1876. július 21-én a Berlinben rendezett első megmérettetésétől kezdve futotta a lóversenypályákon a köröket, egészen 1879. október 21-ig az utolsó győztes budapesti futamáig és nyerte a különböző európai városok Prága, Hamburg, Hannover, Frankfurt, Baden-Baden, Bécs, Sopron ismert versenyeit. Az 1873-ban Pest, Buda és Óbuda egyesítésével létrejött magyar főváros, Budapest pénzdíjas versenyein az előkelő és gazdag közönség előtt is sikerrel szerepelt.
Blaskovich Ernő 1876-ban még nem volt tagja külföldi lovasegyletnek, ezért az akkori időkben alakilag nem felelt meg a szokásos versenyszabályoknak és követelményeknek. Azonban szerencsére segítsége akadt, mert gróf Sztáray Jánosnak volt nemzetközi egyesületi tagsága és Blaskovich és Sztáray korábban gyepszövetségben voltak egymással, ezért a gróf sportszerűen benevezte Kincsemet a külföldi futamokra és így eleinte Sztáray gróf sárga-kék versenyszíneit viselte a csodakanca. Ezt követően azonban Kincsem már külföldön is a Blaskovich-istálló kék-fehér színeiben jelent meg a rangos versenyeken.

Kérdések:
Nyert-e versenyt Kincsem Baden-Badenben?
Hol állt rajthoz először Kincsem?
Mikor volt Kincsem első futama?
Hol tartottak Budapesten pénzdíjas lóversenyeket?
Ki nevezte Kincsemet eleinte a külföldi futamokra?
Meddig futott kék-sárga színekben Kincsem?
Hol futott Kincsem kék-sárga színekben?
Milyen színeket viseltek a Blaskovich-istálló lovai?
Eleinte miért nem volt tagja Blaskovich Ernő külföldi lovasegyletnek?
Mit jelent, ha valakik gyepszövetségben állnak egymással?
qgen: title: Kincsem (versenyló) context: Első hat győztes futamát Németország különböző versenypályáin teljesítette. Háromévesként megnyerte az osztrák Derbyt, de nyert Baden-Badenben, Pozsonyban, és a „Magyar St. Leger díj” pesti futamán is (az St. Leger a 3 éves évjárat utolsó nagy csatáját jelenti világszerte, extra hosszú távon, 2800 méteren). Négyévesen Bécsben kezdte a versenyszezont, 1878. április 22-én. Addig 27 versenyen indult vereség nélkül. Egyedül a francia tenyésztésű, akkor négyéves Verneuil nevű mént tartották hasonló képességűnek.

Kérdések:
Mikor versenyzett Kincsem először Magyarországon?
Hány évesen kezdett versenyezni Kincsem?
Hány éves volt Kincsem a "Magyar St. Leger díj" pesti futamán?
Hány méter a „Magyar St. Leger díj” versenytávja?
Melyik évben született Kincsem?
Hol versenyzett először Kincsem?
qgen: title: Kincsem (versenyló) context: Kincsem lábai hatévesen már nem voltak egészségesek, futtatni szerették volna, azonban a tréningek során kiderült, hogy ízületei már elkoptak és közben még egy csikótól rúgást is kapott, amitől le is sántult. Ettől kezdve új terepen, sokat ígérő tenyészkancaként számított rá a tulajdonosa.
A kiszolgált versenylovat Kisbérre küldte tenyésztésbe, ahol később öt kiscsikót ellett, két mént és három kancát. A kisbéri ménest 1853-ban alapították. Alapja a gróf Batthyány Kázmér tulajdonában lévő birtok volt, amelyet az 1848-49-ben vívott szabadságharc elvesztése után a Habsburgok elkoboztak, majd feldúltak. A magyar arisztokráciának, a szabadságharcban részt vett családok tagjainak, mint a Batthyányiaknak is, az életükkel kellett fizetniük, köztük Batthyány Lajosnak az első magyar miniszterelnöknek is, a megtorláskor a családoktól pedig a vagyonukat vették el.

Kérdések:
Ki volt kincsem tulajdonosa?
Miért sántult meg Kincsem?
Mén vagy kanca volt Kincsem?
Hol ellette kiscsikóit Kincsem?
Miből volt több Kincsem csikói között: kancából vagy ménből?
Mikor került Kincsem Kisbérre?
qgen: title: Kincsem (versenyló) context: A kancát Kisbéren az első évben Verneuil fedezte, aki a kisbéri állami ménes egyik legkeresettebb apaménje volt. Mortemer és Regalia ivadékát, a hatalmas Verneuilt Franciaországban nevelték és egykorú volt Kincsemmel, de a csodakanca meddő maradt tőle. Később azonban Buccaneertől megfogant. Sokat utazó lóként, egy Kisbérre történő szállítása közben, stílusosan egy vagonban ellette meg elsőként Budagyöngyét, aki 1882-ben jött világra. A csikók közül három a híres mén, Buccaneer utóda volt, kettő pedig egy Doncaster nevű fedezőméntől származott.
Budagyöngye később szintén sok győzelmet szerzett a tulajdonosának. Ollyan Nincs (szintén kanca) volt a következő utóda a Buccaneer nevű méntől. Ollyan Nincs anyjához hasonlóan szintén sikereket ért el a futamain.

Kérdések:
Mén vagy kanca volt a Budagyöngye nevű ló?
Melyik ló volt az apja a Budagyöngye nevű csikónak?
Melyik ló volt Ollyan Nincs anyja?
Milyen sikereket könyvelhetett el Ollyan Nincs?
Hogy hívták Kincsemnek a Doncastertől született utódait?
Hány utódja lett Kincsemnek Buccaneertől?
Született-e utóda Kincsemnek Verneuiltől?
Hol született a Budagyöngye nevű csikó?
Hogy került Verneuil Kisbérre?
qgen: title: Kincsem (versenyló) context: Buccaneer, 21 szezonban 721 kancát fedezett a magyar ménesekben. Utódai összesen 14 nagy rangos futamot nyertek. Ő volt az apja egyébként a Kincsemmel egyidőben élt másik híres magyar versenylónak, az Alexander Baltazzi tulajdonában lévő Kisbér nevű lónak is, aki 1876-ban három hosszal megnyerte a legrangosabb angol versenyt, az Epsom Derbyt, majd a párizsi Grand Prix de Paris futamon is első lett. Mint a győzelemről tudósító Vadász és Versenylap 1876. június 6-i száma írta a sportsikerről: "E verseny megnyerése egy magyar ló által nagyszerű elégtétel sportmaneink és tenyésztőinknek, ugy mint mindazon jeleseinknek, kik valaha telivér annyagunk szaporítása és czélszerü felnevelésében tevékeny részt vettek.". Fedezőménként később Kisbér Angliában és Németországban teljesített és örökítette tovább a vérvonalát.

Kérdések:
Hány utódja született Buccaneernek?
Melyik számít a legrangosabb angol lóversenynek?
Melyik ló volt az apja Kisbérnek?
Ki volt az anyja a Kisbér nevű lónak?
Ki volt a tulajdonosa a Kisbér nevű lónak?
qgen: title: Kincsem (versenyló) context: 1883-ban Kincsemnek orr-sipoly betegsége lett, ezért 1884-ben Kincsem rövid szülési „szünetet tartott” és emiatt nem is fedeztették, abban az évben egész nyáron a fogarasi havasi legelőn pihent és teljesen egészséges lett. 1884-ben újra Buccaneerhez vezették fedeztetni, akitől 1885. március 14-én megszületett első méncsikója Talpra Magyar. Ezt követően az 1886-ban született Kincsőr szintén ménnek született, akinek az apaménje Doncaster volt. Kincsőrt be akarták nevezni a hamburgi német Derby-re, de hirtelen elpusztult (halva találták az istállója boxában, a híradások szerint valószínűleg megmérgezték) és így nem érhetett el komolyabb eredményeket. A csodakanca utolsó csikója Kincs volt, a kiscsikó 1887-ben született. Később Kincs kancacsikója Napfény is nagyanyja nyomába lépett és eredményes versenylóvá vált.

Kérdések:
Hol gyógyult fel Kincsem orr-sipoly betegségéből?
Mén vagy kanca volt Talpra Magyar?
Miért nem szült Kincsem 1884-ben?
Melyik mén volt az apja Kincsőrnek?
Ki volt a Napfény nevű ló nagyanyja?
Miért hívták Kincsemet csodakancának?
Mikor született Napfény?
qgen: title: Kincsem (versenyló) context: Az első törzskönyvet (General Stud Book) 1793-ban adta ki James Weatherby, a Jockey Club titkára az angol telivér (angolul english thoroughbred horse) fajtáról. A méneskönyv kiadásával a fajtát lezárták, azóta a telivér fajtát zárt populációban tenyésztik a lótenyésztő szakemberek az egész világon. Ettől kezdve csak az a ló minősülhetett és minősül ma is az angol telivér vérvonalhoz tartozónak, amelyik ebben a könyvben szereplő 237 kanca vagy az abban szereplő 169 mén valamelyik közvetlen leszármazottja. A ló mint faj nem érzékeny a beltenyésztésre.
Versenyzői pályafutása után öt csikó, Budagyöngye, Ollyan Nincs, Talpra Magyar, Kincsőr és a Kincs nevű ló született Kisbéren, ők voltak Kincsem közvetlen utódai. A második világháború után a kisbéri ménesből csak 150 ló maradt meg. Kincsem vérvonala Németországban a mai napig él.

Kérdések:
Hogy hívták Kincsem csikóit?
Hány ló volt a kisbéri ménesben a II. világháború előtt?
qgen: title: Kincsem (versenyló) context: („The Hungarian yellow WonderMare”) Magyarországon kívül az Osztrák–Magyar Monarchia (Ausztria, Csehország) és Európa (Anglia, Franciaország, Németország) több országában 13 lóversenypályán, 54 alkalommal állt starthoz és 54 győzelmet aratott. Ezeken a diadalmas versenyeken a legyőzhetetlen Kincsem nyergében a győztes futamai során, összesen három angol zsoké (versenylovas) lovagolt: Harry Wainwright, Michael Madden és Tom Busby. Madden a Baden-Baden-ben megnyert holtverseny utáni hathosszas győzelmet magának tulajdonította és nem Kincsem munkájának, ezért elhidegült a viszony Hesp és a zsoké között, Madden Hohenlohe-Oehringen herceghez szerződött Németországba. Ezután az 1879. évi futamokon Wainwright lovagolta és kilencszer újabb győzelmekre vezényelte Kincsemet a legyőzhetetlen lovat, aztán nagyobb pénz reményében visszatért Angliába. Versenyzői pályafutásának utolsó három futamán Busby zsokéval győzött a csodakanca. Kincsem zsokéja többszor canterben verte meg ellenfeleit. A lóversenyzés a sportértékén kívül akkoriban is a fogadók játéka és a szórakoztatóipar része volt, ahol a futamon induló trenírozott ló szerezte meg a győzelmet és nem a versenylovas.

Kérdések:
Mit jelent a zsoké szó?
Kik lovagolták Kincsemet?
Hány versenylovasa volt Kincsemnek?
Miért mondják Kincsemre, hogy legyőzhetetlen?
Ki volt Hesp?
Mit jelent, hogy canterben ver meg valakit?
qgen: title: Kámaszútra context: A Kámaszútra (szanszkrit, dévanágari írással: कामसूत्र; jelentése: „a szerelem vezérfonalai”) a „szerelem tudománya”, az emberi szexualitás kultúrájának ősi, szanszkrit nyelvű összefoglalója, Vátszjájana indiai filozófus műve.
A Kámaszútra az élet érzéki örömeinek egyik legősibb könyve, jelentéstartalmában azonban túlmutat a nyugati fogalmak szerinti „szexuális tankönyv” fogalmán, valójában az életre tanító mű.
A Kámaszútra műfordításai gyakran válogatás alapján vagy közvetítőnyelv segítségével készültek, nem pedig az eredeti műből. Jelenleg sokféle szövegváltozat van forgalomban, és ezeknek megfelelően az értelmezési hagyományban is némiképp eltérő irányok mutatkoznak. Magyar nyelvre történő átültetése más erotikus művek, mint az Anangaranga, a Sukaszaptati, a Gíta Govinda fordítását eredményezte.

Kérdések:
Mit jelent a Kámaszútra szó?
Milyen nyelven íródott a Kámaszútra?
Az eredeti szanszkritmű szolgált a Kámaszútra műfordításai alapjául?
Van a Kámaszútrának magyar fordítása?
Az Anangaranga erotikus mű?
Mikor keletkezett a Kámaszútra?
Milyen nyelvre fordították le először a Kámaszútrát?
Ki írta a Sukaszaptatit?
Ki alkotta meg a Kámaszútrát?
qgen: title: Kámaszútra context: Az indiai kultúra a szexualitást sosem kezelte tabuként, de a szexuális nyitottság főként a házaséleten belül, vagy egyes vallási rítusok során nyilvánul meg (tantrizmus). Az indiai családmodell kifelé zárt, az indek magánélete, öltözködése szemérmes. Az erotikus kérdéskört azonban számos művészeti alkotásban, tanulmányban, értekezésben dolgozták fel a képzőművészek és a tudósok. Az ősi India szexuális nyitottságát a templomok erotikus szobrai (Khadzsuráhó) is bizonyítják. Az utazásairól ismert Ibn Battúta, akinek az útleírásai az indiai történetírás számára is nagy jelentőséggel bírnak, leveleiben megörökítette 1335-ben tett utazását Khadzsuráhóba. Feljegyzései szerint a templomokat tömegek látogatták, az emberi szexust az istenek áldásos tevékenységének tartották.

Kérdések:
Tabu Indiában a szex?
Milyen az indiai családmodell?
Hol jelenik meg a szexualitás az indiai kultúrában?
Minek tartják Indiában a szexet?
Mikor utazott Ibn Battúta Khadzsurahóba?
Mikor született Ibn Battúta?
India mely részén található Khadzsurahó?
Mi az a tantrizmus?
Hol vannak Indiában erotikus szobraikról ismert templomok?
qgen: title: Kámaszútra context: A hinduizmus alapvető forrásai a védák (Véda, azaz tudás). Nem egy ember alkotása, hanem évezredek során formálódó hittételek összessége. Kámadévát, a szerelem istenét a védikus korban a kozmikus vágy vagy a teremtőerő megtestesülésének gondolták, olyasvalaminek, ami elsőként bontakozott ki a mindent megelőző káoszból, s létével megalapozta a teremtés további aktusait. Később vonzó ifjú lénnyé vált, aki szerelemhozó virágnyilakat lövöldöz: íja cukornádból van, a húrt egymásba kapaszkodó méhek alkotják. Az istenek egy alkalommal rávették Kámadévát, hogy gerjessze fel Sivában a felesége, Párvati iránti vágyat. Isteni ölelkezésük ezer éven át tartott. Egy szolgájuk kileste őket, és lehozta a földre a szeretkezés tudományát.
Az emberi szexualitás és örömszerzés útmutatója ősi műfaj az indiai kultúrában. A mítosz szerint a „teremtmények Ura” – amikor megalkotta a férfiakat és a nőket – törvényekbe foglalta létezésük viszonyait, ami a dharmát, az arthát és a kámát illeti (azaz a vallást, a vagyonszerzést és a testi szerelmet). Százezer fejezetben írta elő számukra, hogyan tartsák meg parancsolatait. A legősibb ismert írásba foglalása ezeknek a legenda szerint:

Kérdések:
Mik a hinduizmus alapvető könyvei?
Minek az istene Kámadéva?
Miből van Kámadéva íja?
Miből van Kémadéva íjának húrja?
Ki Siva felesége?
Meddig tartott Siva és Párvati ölelkezése?
Mi az indiai hagyományban az artha?
Minek nevezik Indiában a testi szerelmet?
Kámadéva nő vagy férfi?
qgen: title: Kámaszútra context: E sokféle szerző sokféle eredetű munkáját fűzte egybe végül Vátszjájana, ez lett a legismertebb és legáttekinthetőbb indiai tankönyv a szerelmi tudományokról. Vátszjájana, aki egyébként nőtlen visszavonultságban élt, úgy tartotta, hogy az elmúlt korok összes szexuális ismereteinek összeállítása, számára egyfajta meditáció és elmélkedés Istenről.
A korabeli olvasó leginkább erotikus „felvilágosító” irodalomként ismerte meg a könyvét, a filológiai álláspont azonban számos tudományos rejtélyt vél felfedezni a mű körül. Az egyik ilyen vélemény szerint különös, hogy Vátszjájana korában a nők kiszolgáltatottak és jogfosztottak voltak, a mű mégis ennek a ténynek ellentmondva királynőként mutatja be őket. A férfiakat a műben úgy látjuk, mint akiknek egyetlen vagy legfőbb törekvése, hogy a nőket az aktusok során a legteljesebb nemi gyönyörhöz segítsék.

Kérdések:
Vátszjajána nős volt?
Mi volt Vátszjájana szerepe a Kámaszútra létrehozásában?
Hogyan ábrázolja a Kámaszútra a nőket?
Mi a férfiak célja a Kámaszútra alapján?
Vátszjájana számára mi volt a Kámaszútra összeállítása?
Milyen volt a nők helyzete Indiában Vátszjájana korában?
Mikor élt Vátszjájana?
India mely részéről származott Vátszjájana?
Mennyi ideig tartott összeszerkeszteni a Kámaszútrát?
qgen: title: Kámaszútra context: A szútra mint vezérfonal, műfaji sajátságai révén rövid tőmondatokban fogalmaz, összekötő szöveg nélkül. A korabeli tudományos értekező próza ezt a nyelvet használta. A mű főszövege próza, a fejezetek végén kétsoros versikékkel, Baktay Ervin megfogalmazása szerint „szentenciákkal”, azaz költői nyelv töménységét segítségül hívó sommás bölcsességekkel.
A teljes szanszkrit szöveg alapján készült angol fordítás 1883-ban jelent meg először az akkori Benáreszben (ma: Varánaszi), újabb kutatások szerint meglehetősen szabadon értelmezve a szöveget.
Ezt a mérvadó angol fordítást követi a Baktay Ervin által létrehozott mű. Egyes források feltételezik, hogy a magyar kiadásban 1920-ban először megjelent könyv német fordításokat is felhasznál, sőt van egy olyan szakasz benne, amely a szanszkrit szövegben nem fordul elő.

Kérdések:
Mi jellemzi a szútra műfaját?
A szútra prózai vagy verses mű?
Mikor jelent meg a Kámaszútra teljes szanszkrit szöveg alapján készült angol fordítás?
Mi ma Benáresz neve?
Ki készítette el a Kámaszútra magyar fordítását?
Mikor publikálták magyarul először a Kámaszútrát?
Mennyi ideig dolgozott Baktay Ervin a Kámaszútra fordításán?
Melyik kiadó jelentette meg magyarul először a Kámaszútrát?
Hol van Varánaszi?
qgen: title: Kámaszútra context: Mallanaga Vátszjájana egyetlen műve, a Kámaszútra, 1250 verset tartalmaz, 36 fejezetből áll, amelyek további 7 részre oszthatók. A mindennapi életre tanító könyvek közé tartozik, különböző témák szerint rendszerezve mutatja be a tanításokat. A rendszerezés ebben a korban a politikai művek sajátossága volt. Az „Általános kérdések” fejezeten belül megfigyelhetjük, ahogy érvek és ellenvetések formájában vezet rá a helyes megoldásra. Gyakorlati tanácsokat ad, érzelemmentes formában. Baktay Ervin fordítása az alábbi hét részre osztja a gyönyörök könyvét.

Kérdések:
Hány műve maradt fenn Vátszjajánának?
Hány fejezete van a Kámaszútrának?
qgen: title: Kámaszútra context: Első fejezet.
Jó tanácsok arra vonatkozólag, hogyan szerezzük meg a három legfontosabb földi értéket, a Dharmát, az Arthát és a Kámát, mindezekkel együtt elnyervén a Móksát, vagyis az újjászületésektől mentes állapotot. Ha mindhárom érték egyaránt él bennünk, akkor a Dharma van a legfelső szinten, alatta az Artha, végül a Káma. A Királyoknál más a sorrend, náluk az Artha van legfelül, szintén változik a kéjhölgyeknél, akik foglalkozásuk miatt a Kámát teszik az első helyre.
A Dharma mibenlétét az Upanisadok tárják elénk, ösztönözve, hogy tartsuk be a parancsolatokat és áldozzunk az isteneknek.
Az Artha a tudományok és művészetek elsajátítása, a vagyon, a barátok, a föld megszerzését és ezek megtartásának, gyarapításának módjait tanítja.
A Kámát a tapasztalt világfiak és a Káma-Szútra magyarázza.
A hatvannégy művészet tanulmányozása: Részletesen leírja, hogy a fiatal leányoknak meghitt barátnőjük segítségével már korán el kell sajátítaniuk bizonyos művészeteket, de a hatvannégy művészetet egyedül kell megtanulniuk. Úgymint az éneket, táncot, írást, a rajzolást, a tetoválást stb., mindazokat a fontos dolgokat, melyeket a házasságban tudniuk kell.

Kérdések:
Mi az indiai hagyományban a Móksa?
Mit tanít az indiai hagyományban a Dharma?
Mit tnaít az indiai hagyományban az Artha?
qgen: title: Kámaszútra context: Harmadik fejezet.
Az eljegyzés és a házasság. Amikor egy férfi házasodni akar, akkor a következő szempontokat kell figyelembe vennie, a jó házasság érdekében. Leendő párja jó családból származó legyen, jeles tulajdonságokkal ékeskedjen. Mind külsőleg, szép arc, szem, test, mind belsőleg, műveltség, finomság. Természetesen a férfinak is meg kell felelnie ezeknek a követelményeknek. Ha minden körülmény megfelelő, a férfi és barátai, igyekezzenek megnyerni az ügynek a leány családját.
Hogyan kell egy lányban bizalmat gerjeszteni? Nagyon fontos, hogy a férfi óvatosan és türelemmel közeledjen, Vátszjájana szerint mielőtt az egyesülés bekövetkezne, előbb a férfinak el kell nyernie hölgye bizalmát. Babhravja követői viszont a gyors hódítás hívei. Bármelyik változatot követjük is, az erőszaktól tartózkodni kell.

Kérdések:
Milyennek kell lenni a Kámaszútra szerint a menyasszonynak?
A Kámaszútra szerint hogyan kell egy lányban bizalmat gerjeszteni?
Vátszjájana szerint mit kell elérnie a férfinak a nőnél az egyesülés előtt?
Mit vallott Babhravja?
Ki volt Babhravja?
qgen: title: Kámaszútra context: Hogyan adjuk tudtára a nőnek udvarlási szándékunkat és érzéseinket? Ghótakamukha véleménye szerint az udvarlás, leánykérés módja a következő. Az ifjú, aki megszeret egy leányt, minden idejét vele kívánja tölteni és kedvére tesz, virágokkal, ajándékokkal kedveskedik neki. Gyermekkorban és a felnőttkor idején, más-másképpen fejeződnek ki ezek az érzelmek. Mindenképp közös, a bizalom elnyerésére való törekvés. Ha a leány viszonozza az érzelmeket, a férfiú akár közvetítők segítségét is vegye igénybe, hogy elnyerje a nőt a maga számára.

Kérdések:
Ghótakamukha szerint mi történik, ha egy férfi megszeret egy lányt?
qgen: title: Kámaszútra context: Mit tegyen a férfi, hogy megszerezze magának a nőt? Mit tegyen a nő, hogy uralkodni tudjon a férfi felett? Amikor már világossá válik a férfi számára, hogy a nő vonzódik hozzá, akkor teljesen meg kell hódítania. A hódítás módjai: apró érintésekkel, ölelésekkel kényeztesse. Mesélje el, hogy álmában a szeretett nőt ölelte szenvedéllyel. Mikor a nő teljesen behódol, le kell győznie félénkségét és magáévá kell tennie őt. Ha a hölgy túlságosan bizalmatlan, testvére vagy barátnője segítségét lehet kérni a bizalom elnyeréséhez. A leánynak olyan férfit kell választania, aki gondoskodni tud róla és megvédi. Cserébe a nő tiszteletben tartja a férjét, és megad neki mindent, amire szüksége van.

Kérdések:
A Kámaszútra szerint mit kell tennie a férfinak, ha látja, hogy szíve hölgye vonzódik hozzá?
A Kámaszútra szerint milyen lépésekkel kell meghódítani egy nőt?
Milyen férfit kell választania egy nőnek a Kámaszútra szerint?
A Kámaszútra szerint mit ad egy nő a férfinak a házasságban?
qgen: title: Kámaszútra context: A házasság formái. A gandharvaházasság szertartásait tartják a legmegfelelőbbek a jó Dharma érdekében. Ezek szerint a férfi, ha megnyerte magának a nőt, vallása szerint tűzáldozat bemutatása mellett feleségül veszi, majd az eseményt szülei tudtára adja. A régi szokások szerint a tűz előtt köttetett házasság örökké tart. Más módok is léteznek, miszerint a férfi elcsalja egy kies helyre, és ott történik a szertartás, előzetes megbeszélés nélkül. Vagy ha a hölgy máshoz menne, erőszakkal elrabolja és úgy kényszeríti rá a tűzszertartást. Azonban ezek a módok semmiképp sem érnek fel a szerelemből köttetett házassággal.

Kérdések:
A Kámaszútra szerint milyen áldozatot kell bemutatni a házasságkötéskor?
Meddig tart a tűz előtt kötött házasság az indiai hagyományban?
A Kámaszútra szerint milyen indíttatásból köttetik a legjobb házasság?
qgen: title: Kámaszútra context: Hetedik fejezet.
Hogyan bűvölik el a nők a férfiakat a szépítőszerek és a varázslatok által? A nők sikereket érhetnek el, ha jól bevált szépítőszereket és a szerelem felkelése céljából varázsszereket alkalmaznak. Ilyenek a gyógynövényekből készült kenőcsök, főzetek, a szerelmet keltő izgatószerek, és amelyek a férfierőt fokozzák. Ezeknek a szereknek az elkészítését az orvostudományból az Atharna Védából tanulhatjuk meg, valamint a barátoktól, ismerősöktől sajátíthatjuk el. Csak olyan szereket használhatunk, melyek nem tisztátalanok és a brahmanok megszenteltek áldásukkal. Nagyon fontos, hogy a szép öltözékeken kívül az arcot, testet gondosan ápoljuk. A hölgyek szemüket, arcukat, finom festékekkel színezzék, kezüket, testüket hennával díszítsék.

Kérdések:
Miből készülnek a Kámaszútrában említett szépítőszerek?
Honnan lehet megtanulni a Kámaszútrában említett szépítő- és izgatszerek készítését?
A Kámaszútra szerint a nőknek mely testrészeiket kell kifesteni?
A Kámaszútra szerint a nők mivel díszítsék kezüket és testüket?
Milyen gyógynövényekből készíthetők szerelmi főzetek a Kámaszútra szerint?
Honnan szerezték be az indiaiak a hennát?
Az indiai nők milyen motívumokkal díszítették kezüket?
qgen: title: Kámaszútra context: A férfivágy felkeltése, a linga fejlesztése serkentőszerekkel. Azokban az esetekben, amikor a férfi már képtelen kielégíteni a nőt, akkor mesterséges eszközöket alkalmaz. Ugyanígy tesz a nő is, ha idősebb férfiakkal kerül össze, akik mérsékeltebben szenvedélyesebbek, mint a nő. Bábhravja ezekben az esetekben vágyfokozónak javasolja a lingára helyezhető elefántcsont, ezüst, fémgyűrűket, melyek azt nagyobbá és izgatóbbá teszik. Vátszájána véleménye, hogy ezek az eszközök fából legyenek, és használóik ízlésének megfelelőek. Ezen felül a linga fejlesztő eljárások segíthetnek, de óvatosan kell bánni velük, mert nem mindenkinek válik minden a hasznára.

Kérdések:
Mit javasol a Kámaszútra a férfi impotenciájának esetére?
Bábhravja milyen vágyfokozókat javasol férfiak számára?
qgen: title: Kámaszútra context: A társadalmi és szociális vonatkozásokat is taglaló témák felölelik a szexuális egyesülésről, a feleség megszerzéséről, magáról a házastársról szóló ismereteket, de szó esik kurtizánokról és azokról a szerelmi ajzószerekről és lehetőségekről is, amelyekkel szerelmi gyönyör elérhető, vagy fokozható. A könyv részletes tanácsokat tartalmaz azzal kapcsolatban, hogy mit kell tennie a férfinak, hogy meghódítson egy nőt, milyen nőt kell kiszemelnie akinél sikert érhet el. Különös hangsúlyt helyez a nők szerepére, és ez a keletkezése idején forradalmi megközelítés nagymértékben hatott a nők szexuális megítélésére.

Kérdések:
Szól a Kámaszútra a feleség megszerzésének módjairól?
Megemlíti a Kámaszútra a kurtizánokat?
qgen: title: Kámaszútra context: A 19. században még nagyobb hatást ért el, hiszen egy tabunak számító témával foglalkozott olyan mélységben, ami azelőtt elképzelhetetlen volt. Például, ha a férfinak nem sikerül gyönyörhöz juttatnia a nőt, segítségért kérhet tőle, hogy más módot találjanak annak elérésére. Ez a gondolat a viktoriánus korban keletkezett ősfordítások időszakában meglehetősen újnak hatott. A prüdériát az erkölcs alapjának tekintő korabeli angol társadalom a szöveget szentségtelennek tartotta, és elszántan harcolt megjelenései ellen. A hagyományos nemi szerepek kikezdése az intim együttlét titkainak segítségével amúgy is kiváltotta az erkölcs- és családvédő körök ellenkezését. Az a modell, amelyben a nő szerepe az utódok létrehozása, nevelése és a családi tűzhely melegségének megőrzése, eleve magában foglalta a nő alárendelt szerepét, amelyben a nő egyik feladata a férfi kényelmének fenntartása. Így tehát a nő öröme a szexuális együttlét során másodlagos kérdés volt, és az erre vonatkozó tanácsok illetlennek, sőt erkölcstelennek számítottak.

Kérdések:
Miért volt nagy hatása a Kámaszútrának az európai társadalmakra?
Mi számított a Kámaszútrából forradalmi gondolatnak a viktoriánus korban?
Hogyan fogadta a prűd angol társadalom a Kámaszútrát?
Mi volt a nő szerepe a hagyományos angol társadalomban?
Milyennek tartották a hagyományos angol társadalomban a nő szexuláis örömére vonatkozó tanácsokat?
Mikor keletkeztek a Kámaszútra első angol fordításai?
Milyen társadalmi körök tiltakoztak a Kámaszútra megjelentetése ellen Angliában a viktoriánus korban?
A hagyományos brit családmodell előtérbe helyezte a férfi kényelmét?
Miért volt elképzelhetetlen a 19. század előtt a szexről való értekezés Angliában?
Miért tartották erkölcstelennek a nők szexuális öröméről szóló tanácsokat Angliában a 19. században?
qgen: title: Kámaszútra context: A Kámaszútra nyomán hasonló felépítésű és tartalmú művek születtek. Európában a franciák álltak élen a szexuális kultúra fejlesztése terén, de az amerikaiak sem maradtak el tőlük. 1926-ban Theodor Hendrik van de Velde kiadta Az ideális házasság: pszichológia és speciális technikák című könyvét (The Perfect Marriage), amely az első amerikai szexkönyvnek minősült. A szabadosság azonban nem mindig volt népszerű. Két évtizeddel később Alfred Kinsey: A férfi szexuális magatartása című könyvében kifejtette, hogy „több olyan példát ismerünk, amikor a nők megölték a férjüket, mert az ragaszkodott a nemi szerv és a száj érintéséhez.”

Kérdések:
Mikor jelent meg az első amerikai szexkönyv?
ki volt a szerzője az első amerikai szexkönyvnek?
Mi volt a címe az első amerikai szexkönyvnek?
Mi volt Theodor Hendrik van de Velde foglalkozása?
qgen: title: Kámaszútra context: A szexuális forradalom kiteljesedése magával hozta a felvilágosító irodalmak elterjedését, a szexuálpszichológusok előadásaikban alapműként használták fel. John Updike 1960-ban megjelent regénye, a Nyúlcipő szenzációt keltett, bár a szerző nem nevezte nevén a dolgokat. Magyarországon is egyre nyíltabban beszéltek és írtak a szexualitásról. Wojtilla Gyula szanszkrit nyelvtudós és tanszékvezető egyetemi tanár Dámódaragupta: A kerítőnő tanításai című könyvét fordította le, mely szintén a Kámaszútra nyomán íródott. Tanulmányok, előadások születtek, Lux Elvira, a hazai szexuális nevelés úttörője több könyvében említést tesz róla és hatásáról.

Kérdések:
Mikor használták alapműként a nyugati világban a Kámaszútrát?
Ki írta a Nyúlcipő című regényt?
Mikor jelent meg Updike Nyúlcipő című könyve?
Ki Wojtilla Gyula?
Milyen szexualitással fogalkozó művet fordított le Wojtilla Gyula?
Ki tekinthető a magyar szexuális nevelés úttörőjének?
Mi a Nyúlcipő című könyv eredeti címe?
Melyik egyetemen tanít Wojtilla Gyula?
Hol képeznek ma Magyarországon szexuálpszichológusokat?
qgen: title: Kámaszútra context: Az erotika ábrázolása az emberi kultúrával egyidős. A Kámaszútra nyugati első kiadása egy prűd időszakban jelent meg, amikor a szexualítás ábrázolása tiltott volt. A könyv szinte minden kiadása illusztrált kiadvány lett. Az első időkben metszetek és apró festmények díszítették, később albumszerű képeskönyvek születtek, melyekben sokszor az illusztráció túlsúlyba került a szöveggel szemben. A Baktay-féle könyv 1971-es kiadásának illusztrátora Würtz Ádám volt, aki a később megjelent Anangarangának is társszerzője lett. Az emberek nyitottabbá váltak a testiség ilyenféle ábrázolása iránt, amely egyébként a képzőművészetben is egyre hangsúlyosabbá vált.
1912-ben a polgári Ausztriát botránkoztatta meg Egon Schiele erotikus, már szinte pornografikus festményeivel.

Kérdések:
Hogyan illusztrálták a Kámaszútra első nyugati kiadásait?
Ki illusztrálta a Kámaszútra első magyar kiadását?
Ki fordította a Kámaszútra 1971-es kiadását?
Ki volt Egon Schiele?
Ki fordította magyarra az Anangarát?
qgen: title: Kámaszútra context: Az alaptörténetet a filmművészetben is számtalan esetben feldolgozták. Az erotikus megközelítésen túl azonban születtek komolyabb társadalmi összefüggéseket boncolgató művek is. Az egyik ilyen provokatívnak számító alkotás az 1996-ban készült, Kámaszútra, a szerelem meséi (eredeti címén a Kamasútra: Tale of Love) című film. Írója és rendezője Mira Nair indiai–amerikai filmrendező. A 16. században játszódó film csak nagy vonalakban követi a Kámaszútra alaptörténetét, nagy hangsúlyt helyezve a nők szexuális kiszolgáltatottságának ábrázolására.
2006-ban Chichagóban Terry Abrahamson írt musicalt Kama Sutra címmel, amely a történetet modern formában dolgozta fel. A könyv hatása a magyar kortárs festészetben is felfedezhető, példa rá Könyves Sándor Kámaszútra sorozata.

Kérdések:
Készült film a Kámaszútrából?
Ki rendezte az 1996-os Kamasútra: Tale of Love című filmet?
Ki mira Nair?
Miről szól Mira Nair Kámaszútra című filmje?
Ki írt musicalt a Kámaszútrából?
Mekkora siker volt Mira Nair Kámaszútráról szóló filmje?
Milyen stílusban alkot Könyves Sándor festőművész?
qgen: title: Kék bálna context: A kék bálna a barázdásbálna-félék családjába tartozik, abba a családba, amelynek tagja a hosszúszárnyú bálna (Megaptera novaeangliae), a közönséges barázdásbálna (Balaenoptera physalus), a Bryde-bálna (Balaenoptera cf brydei/edeni), a tőkebálna (Balaenoptera borealis) és a csukabálna (Balaenoptera acutorostrata) is. A tudósok szerint ez a cetcsalád a sziláscetek többi családjától körülbelül a miocén kor közepén vált le.
A legtöbb rendszerező a kék bálnát a Balaenoptera nembe helyezi, mint a nem nyolc fajának egyikét. Egyetlenegy rendszerező azonban a Sibbaldus nevű monotipikus nembe sorolja az állatot, de ezt a besorolást mások nem fogadják el. Az állat DNS-ét vizsgálva azt láthatjuk, hogy a törzsfejlődés (philogenesis) szempontjából a kék bálna közelebbi rokonságban áll a tőkebálnával és a Bryde-bálnával, mint a Balaenoptera nem többi fajával; szintén így közelebbi rokonságot mutat a hosszúszárnyú bálnával és a szürke bálnával (Eschrichtius robustus), semmint a csukabálnákkal (Balaenoptera acutorostrata és Balaenoptera bonaerensis). Ha a további kutatások megerősítik ezeket a rokonsági kapcsolatokat, akkor a jövőben a barázdásbálna-félék családját nagy mértékben át kell dolgozni.

Kérdések:
Mit jelent a philogenesis szó?
Egyetértenek-e a tudósok a kék bálna rendszertani besorolásában?
Sziláscet-e a kék bálna?
Mit nevezünk szilának?
Milyen indokkal sorolja az egyik rendszerező más nembe a kék bálnát, mint a többiek?
Ugyanabba a családba tartozik a csukabálna és a kék bálna?
Miből derül ki, hogy a kék bálna közelebbi rokona a szürke bálna, mint a csukabálna?
Hány családja van a szilásceteknek?
qgen: title: Kék bálna context: A természetben legalább 11 kék bálna-közönséges barázdásbálna felnőtt hibridet figyeltek meg. Arnason és Gullberg kutatók szerint a két bálna közötti genetikai távolság az ember és a gorilla közti távolsággal egyezik meg. A Fidzsi-szigeteken dolgozó tudósok azt állítják, hogy kék bálna-hosszúszárnyú bálna hibridet fényképeztek.
Az óriás állatról az első leírást a skót orvos, Robert Sibbald készítette, ezt 1694-ben, a „Phalainologia Nova” című könyvében jelentette meg. 1692 szeptemberében Sibbald egy 23,4 méteres, partra vetett kék bálnát talált Firth of Forthnál, amelyről a következőket írja: „fekete, szarvszerű lemezei voltak” és „a két nagy lyuk a piramis alakjához hasonlított”.

Kérdések:
Mekkora a genetikai távolság a kék bálna és a közönséges barázdásbálna között?
Lehet-e egy embernek és egy gorillának közös utóda?
Lézetik-e kék bálna-közönséges barázdásbálna hibrid?
Van-e a kék bálnának és a hosszú szárnyú bálnának hibridje?
Ki írt először a kék bálnáról?
=4. Ki készített először feljegyzést a kék bálnáról?
Mikor készített Sibbald először leírást a kék bálnáról?
Mikor jelent meg az első leírás a kék bálnáról?
Hol látott Sibbald lyukat a bálnán?
Miért tudta Sibbald jól megfigyelni a kék bálnát?
qgen: title: Kék bálna context: A hátúszója kicsi, csak merüléskor vehető észre, és testhosszának a háromnegyedénél található meg. A hátúszó alakja a különböző példányoknál eltérő, egyeseknél alig észrevehető kis dudor, másoknál még sarlóalakú is lehet. Mikor a felszínre jön lélegezni, a kék bálna a vállát és orrnyílásait a többi bálnától eltérően magasabbra emeli, magasabbra, mint a közönséges barázdásbálna és a tőkebálna. A kutatók ezeknek köszönhetően különböztetik meg egymástól a bálnafajokat. Az Atlanti- és a Csendes-óceán északi részén élő állatok merülés közben magasra emelik farokúszóikat. Lélegzés közben és szélcsendes időben a bálna egy, legfeljebb 12, átlagosan 9 méter magas páraoszlopot lövell ki az orrnyílásain; ez 4–5 másodpercig látható. Tüdejében 5000 liter levegő fér el. A kék bálnának ikerorrnyílásai vannak, amelyeket nagyméretű képződmények vesznek körül.

Kérdések:
Hol van a kék bálna hátúszója?
Hogy néz ki a kék bálnák hátúszója?
Hogyan lélegzik a kék bálna?
Hogyan különböztetik meg a kutatók a bálnafajokat?
Mit lövell ki a kék bálna?
Mekkora a kék bálna tüdőkapacitása?
=6. Mekkora a kék bálna tüdejének a kapacitása?
=6. Mennyi levegő fér a kék bálna tüdejébe?
Milyen képződmények találhatók a kék bálna orrnyílásánál?
Miből állnak a kék bálna orrnyílásainál lévő képződmények?
Miért lő ki páraoszlopot a bálna?
Mikor lövell páraoszlopot a bálna?
Minden bálna lövell páraoszlopot?
qgen: title: Kék bálna context: Alighanem a valaha élt legnagyobb testű állat bolygónkon. Hossza a 30 métert, tömege pedig a 173 tonnát is elérheti. A mezozoikum földtörténeti időben élő legnagyobb ismert sauropoda dinoszaurusz, az Argentinosaurus 73 tonnás tömegével akkora volt, mint egy átlagos méretű kék bálna.
A kék bálna tömegét az állat hatalmas méretei miatt igen nehéz megmérni. Mint a legtöbb bálna esetében, amelyekre az ember vadászott, a kék bálnát sem egészben, hanem feldarabolva mérik le. Ez a mérési módszer azonban nem tökéletes, mivel a feldarabolás során nagy mennyiségű vér és egyéb folyadék vész el. Az elfolyt folyadékok ellenére egy átlagos méretű példány testtömege 73–136 tonna. Egészében véve, az északi állatok kisebbek, mint a déli félgömbön levő példányok.

Kérdések:
Miért nehéz megmérni egy kék bálnát?
Hogyan mérik a kék bálna tömegét?
=2. Hogyan mérnek le egy kék bálnát?
Hogyan becsülik meg egy elő kék bálna tömegét?
Észrevehető-e valamilyen különbség a kék bálnák méretében az élőhelyük szerint?
Mekkora területen vándorolnak a kék bálnák?
Mi jellemző a déli félgömbön élő kék bálnákra?
Mi jellemző az északi félgömbön éló kék bálnákra?
qgen: title: Kék bálna context: Hatalmas mérete miatt az állatvilágban a kék bálna szervei a legnagyobbak. A kék bálna nyelve körülbelül 2,7 tonna tömegű. Szája a megnyúlt barázdákkal együtt képes 90 tonna táplálékot és vizet befogadni. Szűk torka miatt ennek ellenére a kék bálna képtelen labda méretű élőlénynél nagyobbat lenyelni. Az összes állat közül ennek a bálnának van a legnagyobb szíve, átlagosan 180 kilogramm. A kék bálna agya viszonylag kis méretű a testtömegéhez viszonyítva, mindössze 6,9 kilogramm, ami az állat testtömegének körülbelül 0,007%-a. Az összes állat közül ennek a bálnának van a legnagyobb pénisze, mintegy 2,5 méter hosszú. Életének első hét hónapjában a kékbálna-borjú naponta 380 liter tejet fogyaszt. A borjú gyorsan növekszik, 24 óránként 90 kilogrammot szed fel magára. A borjú a születésekor 2700 kilogrammos, körülbelül akkora, mint egy kifejlett nílusi víziló (Hippopotamus amphibius).

Kérdések:
Melyik állat szíve a legnagyobb?
Milyen hosszú a kék bálna nyelve?
Milyen hosszú a hím kék bálna pénisze?
=3. Mekkora egy kék bálna pénisze?
Hogy nevezzük a kék bálna kicsinyét?
Mennyit nyom születésekor egy kékbálna-borjú?
Naponta mennyit hízik egy kékbálna-borjú?
=6. Egy nap alatt mennyit szed magára egy kékbálna-borjú?
Okos-e a kék bálna?
Mekkora az űrtartalma a kék bálna szájának?
Mi fér egy kék bálna szájába?
Mi jellemző a kék bálna torkára?
Milyen a kék bálna torka?
Mekkora a kék bálna agya?
Honnan veszi a tejet a kékbálna-borjú?
Mekkora egy kifejlett nílusi víziló?
Mi a kapcsolat a kék bálna és a nílusi víziló között?
qgen: title: Kék bálna context: A kék bálna általában magányosan, vagy egy másik társaságában él. Nem ismert, hogy a vándorló pár meddig marad együtt. Az olyan helyeken, ahol bőséges a táplálékkínálat, akár ötven kék bálna is összegyűlhet. A kék bálna a fajtársaival nem alkot olyan nagy, szoros családi kapcsolatot, mint ahogy azt más bálnafajok esetében láthatjuk.
Vándorláskor, vagy amikor más bálnákkal érintkezik, 15–20 kilométert tesz meg óránként, de gyors meneküléskor óriási testével 37 km/h, rövid időre pedig 50 km/h sebességre is képes. Táplálkozáskor úszása lelassul 5 km/h-ra.

Kérdések:
Vándorol-e a kék bálna?
Mekkora csoportokban élnek a kék bálnák?
Hogyan mozog evés közben a kék bálna?
Milyen sebességgel úszik a kék bálna?
Mi a legnagyobb sebesség, amire egy kék bálna képes?
Hol gyűlik össze a legtöbb kék bálna?
Hány kilométert tesz meg naponta egy kék bálna, amikor vándorol?
Milyen bálnákkal érintkezik a kék bálna?
Mikor úszik a leggyorsabban a kék bálna?
Miért nem él a kék bálna nagy családban?
Meddig marad együtt egy vándorló kékbálna-pár?
Mivel táplálkozik a kék bálna?